Líška fenek

Líška fenek (iné názvy: fenek berberský, fenek ušatý, fenek Anonym (preklad: GUTTEKOVÁ, A.). Svet živočíšnej ríše. Dotlač 1. vydania. Martin: Osveta, 1984. s. 246psovité. In: BETINA, Vladimír et al. Malá encyklopédia biológie. Bratislava: Obzor, 1975. s. 407fenek. In: Slovník súčasného slovenského jazyka A–G, H-L, M-N, 2006, 2011, 2015 dostupné online; lat. Vulpes zerda, Fennecus zerda, Megalotis zerda, Canis zerdo) je druh z čeľade psovité (Canidae).

Charakteristika 
Feneky berberské žijú v púšťach, polopúšťach, stepiach a buši. Ich hmotnosť je 1 – 1,5 kilogramov a ich dĺžka je 35 – 41 centimetrov. Na jar porodia 2 – 5 mláďat po 50 – 52 dňoch gravidity. Oči sa im otvárajú po 10 dňoch. Sú aktívne v noci, cez deň sa ukrývajú v norách. Niekedy sa združujú do menších skupín. Lovia hmyz, drobné jaštery, hady, vtáky a hlodavce. Skonzumujú aj datle.

 Zaujímavosti 
 Fenek je najmenším druhom psovitých šeliem.
 Je veľmi dobre prispôsobený púštnym a polopúštnym podmienkam, kde sa najčastejšie vyskytuje. 
 Nápadne veľké uši slúžia k ochladzovaniu.
 Labky má zospodu osrstené, aby ho nepálil horúci piesok.
 Dožíva sa okolo 10 rokov.

 Referencie 

 Iné projekty 

 Externé odkazy 
 Líška fenek na BioLib.cz

Kategória:Psovité
Kategória:Fauna Afriky
Kategória:Najmenej ohrozené druhy